Številka: 03215-3/2015-3

Datum: 11. 5. 2015

## ZAPISNIK

5. seje Odbora za stanovanjsko politiko (v nadaljevanju: Odbor), ki je bila v ponedeljek, 4. maja 2015.

Seja je potekala v Klubu 15, Mestna hiša, Mestni trg 1, Ljubljana.

Sejo je vodil predsednik Odbora Anton Kastelic.

Na seji so bili navzoči članice in člani Odbora (v nadaljevanju: člani):

Anton Kastelic, Iztok Kordiš, Bruna Antauer, Emilija Mitrović in Nataša Sax.

Seje se nista udeležila Irena Kuntarič Hribar in Martina Kajzer.

Na seji so bili navzoči tudi:

Sašo Rink, direktor JSS MOL, Alenka Žagar (OZSV) in Boris Kaučič iz MOL, SODMS.

Seja se je pričela ob 17.00 uri ob navzočnosti 4 članov.

S sklicem seje so člani prejeli predlog dnevnega reda 5. seje Odbora:

1. Potrditev zapisnika 4. seje Odbora za stanovanjsko politiko
2. Poročilo o uresničevanju Akcijskega načrta »Ljubljana – občina po meri invalidov« za obdobje od 2013 do 2014
3. Predlog Akcijskega načrta »Ljubljana – občina po meri invalidov« za obdobje od 2015 do 2016
4. Razno

O dnevnem redu ni razpravljal nihče, zato je predsednik dal na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 5. seje Odbora.**

Navzoči so bili 4 člani.

Za so glasovali 4 člani. Proti ni glasoval nihče.

Predlog dnevnega reda **je bil** sprejet.

**AD 1**

Predsednik je vprašal navzoče člane in članice ali je kakšna pripomba na vsebino zapisnika 4. seje odbora. Prisotni niso podali nobenih pripomb na zapisnik. Nato je predsednik dal na glasovanje naslednji sklep.

**PREDLOG SKLEPA:**

**Potrdi se zapisnik 4. seje Odbora za stanovanjsko politiko.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**AD 2 in AD 3**

Predsednik OSP je glede na obravnavo točke Poročilo o uresničevanju Akcijskega načrta »Ljubljana – občina po meri invalidov« za obdobje od 2013 do 2014 ter Predlog Akcijskega načrta »Ljubljana – občina po meri invalidov« za obdobje od 2015 do 2016 predlagal, da se obe točki zaradi medsebojnega vsebinskega prekrivanja predstavita skupaj in se nato glasuje za vsako točko posebej. Prisotni so se s predlogom strinjali.

Predstavnica Oddelka za zdravstvo in socialno varstvo, ga. Alenka Žagar , je predstavila obe točki. Krajše je predstavila Poročilo o uresničevanju Akcijskega načrta »Ljubljana – občina po meri invalidov« za obdobje od 2013 do 2014 ter Predlog Akcijskega načrta »Ljubljana – občina po meri invalidov« za obdobje od 2015 do 2016.

Razpravljali so: Anton Kastelic, Iztok Kordiš, Nataša Sax, Sašo Rink in Alenka Žagar.

Razprava je tekla o Svetu za odpravo arhitekturnih ovir, o prejšnjih akcijskih načrtih, o listini občine po meri invalidov, o poročilu za Mestni svet MOL, o Zvezi delovnih invalidov Slovenije, o izpolnjevanju pogojev MOL, o stanju leta 2008 in danes, o klančinah, o javnih WC-jih, o trudu MOL, o ambicioznosti akcijskega plana za naprej, o nedostopnosti nekaterih prostorov v Četrtnih skupnostih v MOL, o nedostopnosti prostorov do Oddelka z zdravstvo in socialno varstvo, o Glasilu Ljubljana in informiranosti občanov, o točki Vse na enem mestu, o koalicijski pogodbi, o prostorih na Mačkovi 1, o gradnji stanovanj JSS MOL, o pristojnostih MOL in ministrstva, o obnavljanju stanovanj, o upravnikih in njihovih možnosti za ukrepanje, o večstanovanjskih stavbah in dostopnostih za gibalno ovirane osebe, o projektu Ljubljana moje mesto (LMM), o projektih MOL za sofinanciranje prilagoditev večstanovanjskih stavb (klančine in dvigala), o širinah vrat za kopalnice in v dvigala stavb, o nekaterih nedostopnostih za gibalno ovirane, o dostopnosti do sanitarij, o skupnem delovanju ZTL in Svetu za odpravo arhitekturnih ovir, o Zavodu za varstvo kulturne dediščine, o Hotelu Slon, o dostopnosti do ČS v Golovcu, Sostrem in Jaršah in potrebi po urejanju problematike, o informacijski pisarni MOL, o pobudniku za Akcijski načrt leta 2008 in zahvali g. Kastelicu za trud pri akcijskem načrtu Občina po meri invalidov.

Po končani razpravi je predsednik dal na glasovanje:

**SKLEP:**

**Odbor za stanovanjsko politiko je kot zainteresirano delovno telo obravnaval Poročilo o uresničevanju Akcijskega načrta »Ljubljana – občina po meri invalidov« za obdobje od 2013 do 2014 in ga predlaga pristojnemu Odboru za zdravstvo in socialno varstvo v sprejem.**

Navzoči je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

in

**SKLEP:**

**Odbor za stanovanjsko politiko je kot zainteresirano delovno telo obravnaval Predlog Akcijskega načrta »Ljubljana – občina po meri invalidov« za obdobje od 2015 do 2016 in ga predlaga pristojnemu Odboru za zdravstvo in socialno varstvo v sprejem s pripombo Odbora za stanovanjsko politiko:**

**Pripomba Odbora za stanovanjsko politiko:**

**Mestna občina Ljubljana naj v okviru predloga Akcijskega načrta »Ljubljana – občina po meri invalidov« za obdobje od 2015 do 2016 dodatno zagotovi dostopnost gibalno oviranim osebam za vstop v prostore naslednjih Četrtnih skupnosti MOL: ČS Golovec, ČS Jarše in ČS Sostro ter za vstop v prostore Oddelka za zdravstvo in socialno varstvo.**

Navzoči je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 4**

Razpravljali so: Razpravljali so: Anton Kastelic, Iztok Kordiš, Nataša Sax, Sašo Rink in Boris Kaučič.

Razprava je tekla o rezultatih razpisa 16. Javnega razpisa za neprofitna stanovanja JSS MOL, o optimizmu naprej, o morebitni spremembi zakona o javnih skladih in morebitni spremembi povečanja zadolževanja, o večjih zemljiščih, ki so predvidena za stanovanjsko gradnjo JSS MOL (Stanežiče in Povšetova, Polje 4, Rakova jelša).

Seja je bila končana ob 18.30 uri.

|  |  |
| --- | --- |
| Zapisal: Boris KaučičVišji svetovalec III | Anton KASTELICPredsednik |